Div vil mīnekliche die ich da meine
Div vil mīnekliche die ich da meine·
māgē eit
han ich da v̾loꝛn·
nvn ſwer ich doh niht vf einē ſteine·
dis leit
wer bas v̾boꝛn·
dc ſi mir gelǒbet niwā eines ob ich hienge·
dc ich vf d̾ erde g̾ne ledeklichē gienge·
vmbe was·
lide ich ſolhen has·

ICh weis wol es hat dú ſchone ſv́nde·
dc ir ſpot
machet mich vnvꝛo·
ir genadē het ich g̾ne kv́nde·
ſem mir got
nah ir iſt mir ſo·
rehte we dc ich geſlafe niem̾ niht ſo ich wache·
darzv̊ wird ich ſeltē vꝛo· wā ſo ich vō h̾zē lache·
mine tage·
ſwīdēt ſo mit clage·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse